ચાર કંપનીઓ આગામી દિવસોમાં મૂડીબજારમાં પ્રવેશ કરશે અને આઈપીઓ મારફતે ૩૨૫૦ કરોડ રૂપિયા એકત્ર કરશે. આ ચાર કંપનીઓએ સેબી સમક્ષ આઈપીઓ માટેના જરૂરી ડ્રાફ્ટ પેપર ફાઈલ કરાવી દીધા છે. ચાર કંપનીઓમાં ભારત હોટેલ્સનો સમાવેશ છે, જે ‘ધ લલિત' બ્રાન્ડથી હોટેલ બિઝનેસનું સંચાલન કરે છે. અન્ય કંપનીઓમાં કે. રાહેજા કોર્પની હોસ્પિટાલિટી કંપની શેલેટ હોટેલ, ઓનલાઈન માર્કેટપ્લેસ ઈન્ડિયામાર્ટ અને એગ્રો-પ્રોસેસિંગ ઈક્વિપમેન્ટ બનાવતી કંપની મિલટેક મશીનરીનો સમાવેશ છે. આ ચારેય કંપનીઓ બીએસઈ અને એનએસઈ પર તેમના શેરનું લિસ્ટિંગ કરાવશે. ડ્રાફ્ટ પેપર મુજબ શેલેટ હોટેલ્સ ૯૫૦ કરોડ રૂપિયાના ફ્રેશ ઈક્વિટી શેર ઈશ્યુ કરશે. તે ૨,૪૬,૮૫,૦૦૦ ઈક્વિટી શેર ઈશ્યુ કરશે.